ועדת הכספים, כנסת 17, פרוטוקול מספר 487, 2007-07-25 16:45

סטס מיסז'ניקוב: לא, אני מבקש גם את אשקלון וגם את ראשון לציון.

30694: תן לי לסיים.

סטס מיסז'ניקוב: לא.

סטס מיסז'ניקוב: אני מתחרט שנתתי לך רשות דיבור.

סטס מיסז'ניקוב: אני מבקש מכל הנוכחים לצאת מהאולם.

סטס מיסז'ניקוב: אני מבקש סליחה מראשי המועצות.

אבשלום וילן: ראשי המועצות הם נבחרי ציבורי.

אבשלום וילן: אולי תשאיר רק אותם?

סטס מיסז'ניקוב: אבו, ביקשתי והם סליחה ותאמין לי שהם מבינים.

אבשלום וילן: הם נבחרי ציבור.

30694: אני רוצה לדעת האם אתה חושש להגיד לנו בפנים מה שאתה אומר.

30694: ברור לי שזאת זכותך.

סטס מיסז'ניקוב: אתה מפריע לי, אדוני.

סטס מיסז'ניקוב: אני לא רוצה לנצל את הסדרנים.

סטס מיסז'ניקוב: ביקשתי מהאנשים לצאת כדי שנצליח לעשות דיון רציני.

סטס מיסז'ניקוב: אני לא רוצה להשתמש במילה פופוליסטי למרות שזאת המילה הכי נכונה פה.

ראובן ריבלין: אתה יושב ראש של כולם, למה לתת ציונים?

סטס מיסז'ניקוב: כי אני הרגשתי שיש פה משהו - - - לפני שאנחנו מתחילים אני רוצה לומר כמה מילים.

סטס מיסז'ניקוב: אני שמח על התגבורת שהובאה לוועדת הכספים.

סטס מיסז'ניקוב: רבותי, אני לא מנסה לשחק משחקים ולא מנסה לאיים.

סטס מיסז'ניקוב: כולנו עבדנו 8 חודשים עבור החוק הזה שנועד לסייע לשדרות ולעוטף עזה.

סטס מיסז'ניקוב: יש פה הרבה חוקים שעוברים בקריאה שניה ושלישית ועל כל אחד מהם אפשר להדביק עוד 1,001 הסתייגויות, שיכולות לעבור.

סטס מיסז'ניקוב: חלק מההסתייגויות יכולות להיות צודקות פחות חלקן צודקות יותר.

סטס מיסז'ניקוב: יש פה גם עבודת צוות.

סטס מיסז'ניקוב: אמרתי קודם, על כל הצעת חוק בקריאה שניה ושלישית אפשר להדביק אין ספור הסתייגויות ולהשיג הישג פרטי או קולקטיבי ואחר כך להצטדק בפני אותה אוכלוסיה.

סטס מיסז'ניקוב: בדרך כלל אנחנו נמנעים לעשות זאת גם בגלל "פייר פליי" שקיים בבניין הזה וגם בגלל שאין לזה סוף.

סטס מיסז'ניקוב: אתם רוצים לקדם הצעת חוק או להרחיב הצעת החוק?

סטס מיסז'ניקוב: תקדמו, תציעו תיזמו.

סטס מיסז'ניקוב: דנו בוועדת הכספים על כל ההסתייגויות והוסבר לנו 1,001 פעם למה זה יוביל אותנו ולמה החוק הזה ייפול אם ההסתייגויות הזאת תעבור.

סטס מיסז'ניקוב: אז למה לפתוח את מחדש, להתעקש, לבזות את כל חברי הכנסת בפני אנשי שדרות ועוטף עזה שישבו שם?

סטס מיסז'ניקוב: עכשיו אני צריך, כיוזם החוק, להתמודד עם אדם שאומר שיש לי מה להסתיר?

סטס מיסז'ניקוב: בשביל מי יזמתי את כל זה, אני לא מבין?

סטס מיסז'ניקוב: האדם שיצא עכשיו האשים אותי שאני רוצה להסתיר משהו.

סטס מיסז'ניקוב: אני לא מכיר אותו ואני לא יודע מאיפה הוא בא.

סטס מיסז'ניקוב: הוא בא לפה בהרגשה שאני מתנגד להסתייגות של אורית נוקד בגלל שאני פוחד שהחוק הזה ייפול ולכן אני מסתיר משהו ממנו.

סטס מיסז'ניקוב: אני לא מנסה להתיפייף ואני לא מנסה להפחיד אף אחד ולא מנסה לשים אולטימטום.

סטס מיסז'ניקוב: עכשיו אני רגוע וכולנו רגועים.

סטס מיסז'ניקוב: מה שהיה במליאה היה במליאה.

סטס מיסז'ניקוב: אני אומר לכם, רבותי, ידידי וחבריי.

סטס מיסז'ניקוב: אני מקווה שבתאום נצליח להוריד את ההסתייגות.

סטס מיסז'ניקוב: אבל אם יהיה לי חשש שאני לא אצליח להעביר את זה שוב במליאה, אני לא אתבזה ולא אבזה את אנשי שדרות.

סטס מיסז'ניקוב: אני פשוט אוריד את הצעת החוק והיא לא תעבור.

סטס מיסז'ניקוב: כל אחד יחיה עם מצפונו.

אבשלום וילן: בשביל זה יש דיון.

אבשלום וילן: אם אתה מודיע לנו שאם אתה תישאר במיעוט אתה לא מעלה את זה לדיון במליאה, אז חבל על הדיון ובוא נתפזר.

אבשלום וילן: אני לא מתכוון לבזבז את זמני.

אבשלום וילן: זאת כוחנו לשמה.

אבשלום וילן: מה שעשיתם במליאה זאת כוחנות וזאת כוחנות בריבוע.

סטס מיסז'ניקוב: אבו, זאת לא כוחנות.

סטס מיסז'ניקוב: יש לי זכויות כמו לך.

סטס מיסז'ניקוב: יזמנו את ההצעה הזאת יחד עם שי חרמש לא כדי להתבזות בפני אותם אנשים שעבורם הצענו את החוק ולא כדי שהאופוזיציה תרגיש בעננים שהיא הפילה את הממשלה.

סטס מיסז'ניקוב: ועל מה?

סטס מיסז'ניקוב: על הצעת החוק אולי הכי צודקת במושב הזה.

סטס מיסז'ניקוב: לא הצענו את ההצעה עבור מישהו שעכשיו ירוץ לאותה אוכלוסיה וישמח לספר עד כמה הוא היה גיבור.

סטס מיסז'ניקוב: אגב, הוא מכשיל את החבר שגר באותו אזור.

סטס מיסז'ניקוב: איך הוא צריך להרגיש?

סטס מיסז'ניקוב: אני, מילא, אני גר בראשון לציון, אבל חבר הכנסת, שי חרמש, גר באותו אזור.

סטס מיסז'ניקוב: הוא הלך כברת דרך ארוכה, קיבל הסברים של בועז סופר שאמר שברגע שאנחנו פורצים את הגבולות זה פשוט לא יעבור בבג"צ ואז כל הנושא הזה ייפול.

סטס מיסז'ניקוב: ליבי ליבי עם שי.

סטס מיסז'ניקוב: אני לא מנסה לדבר גבוהות, הוא יגיד את זה לבד.

סטס מיסז'ניקוב: למה לעשות את זה?

סטס מיסז'ניקוב: למה לא ליזום במושב הבא הצעת חוק פרטית שיחתמו עליה 80 חברי כנסת כדי להרחיב את הישובים.

סטס מיסז'ניקוב: למה להפיל הצעת חוק כל כך צודקת כמו היום?

סטס מיסז'ניקוב: אני לא מבין את זה.

סטס מיסז'ניקוב: זאת קנטרנות לשמה, זאת קטנוניות, חוסר חברות, חוסר התחשבות.

סטס מיסז'ניקוב: כל הסופרלטיבים האלה נכונים.

סטס מיסז'ניקוב: אני מציע שתחשבו שנית.

סטס מיסז'ניקוב: אני סיימתי.

סטס מיסז'ניקוב: אורית נוקד, בבקשה.

אורית נוקד: אני רוצה לומר לסטס שבפעם הראשונה, כשהצבענו על ההסתייגויות, הבנו את המצוקה שלך.

אורית נוקד: אמרת שהגעת להבנות עם האוצר ולכן לא טוב שוועדת הכספים תקבל החלטה ולכן ההסתייגות נפלה בהסכמה.

אורית נוקד: מה לעשות?

אורית נוקד: כנראה בגלל שאתה לא נמצא מספיק שנים בכנסת, אתה לא מודע לעובדה שכאשר הסתייגות מתקבלת במליאה, היא הופכת לחלק מהחוק.

אורית נוקד: כאן היה מעשה שלא יעשה, מצד חברי הקואליציה שהצביעו נגד כי היינו יכולים להיות במצב אחר.

אורית נוקד: פשוט, אותו סעיף היה עובר עם ההסתייגות והישובים האלה היו נמצאים בפנים.

שי חרמש: והיה נופל מחר בבוקר בבג"צ.

אורית נוקד: תפסיקו לאיים עלינו עם הבג"צ.

יצחק וקנין: תיתנו לבג"צ שינהל את הכנסת וגמרנו.

יצחק וקנין: לא צריך מחוקקים, יש בג"צ וגמרנו.

אורית נוקד: יושב פה בועז סופר שאני מכבד ומעריכה.

אורית נוקד: הוא אומר לי שאין לו קריטריונים והוא באמת נתן מילה בבג"צ, אני מכבדת את זה.

אורית נוקד: אבל סטס, אנחנו כרגע, חברי הכנסת שיושבים כאן ושעולים למליאה, אנחנו לא כפופים לכל ההבנות וההסכמים שאתה חתמת, ובוודאי שלא למה שבועז התחייב.

אורית נוקד: אנחנו הרשות המחוקקת.

אורית נוקד: אני, אגב, מאמינה, שגם אם הנושא של הוספת 7 הישובים – אני מדברת על 7 ישובים ולא על שלושה.

אורית נוקד: פניתי וביקשת ממך שתחזיר את החוק כדי שאפשר יהיה לגרום לצדק ושיכנסו גם שני הקיבוצים והמושב, שהיום בשיחה עם בועז סופר הבנתי שהם במרחק 7.100 ק"מ, עוד פחות מארבעת הישובים.

אורית נוקד: אני חושבת שהמרחק פה הוא באמת בעייתי וצריך למצוא פיתרון אחר.

אורית נוקד: אני חוזרת ומבקשת.

אורית נוקד: נדמה לי שההסתייגות הנכונה, על מנת שלא יהיה בג"צ, כי זה לא המקרה שהיה עם בית שאן וערד אלא מדובר פה בישובים שחוטפים קסאמים, ומי שיגיש בג"צ שילך לגור שם.

אורית נוקד: לכן אני מעמידה הסתייגות על 7 הישובים כי זה הדבר הנכון והצודק.

סטס מיסז'ניקוב: את יכולה לנקוב בשמות 7 הישובים?

אורית נוקד: כן.

אורית נוקד: צוחר, אוהד, שדה ניצן, תלמי אליהו, ברור חייל, דורות ומבקיעים.

אורית נוקד: אלה השבעה.

אורית נוקד: בושה לממשלת ישראל - - -

שי חרמש: זה חלק.

אורית נוקד: את זה כבר אתה תוסיף.

אלי אפללו: זה 7.4 קילומטר.

אלי אפללו: למה לא?

אלי אפללו: כי זה לא שייך למפלגת העבודה?

אורית נוקד: חבר הכנסת אפללו, שלא תעיז לדבר אלי ככה וגם חבר הכנסת סטס.

אלי אפללו: אני יכול להגיד מה שאני רוצה.

אורית נוקד: אז תתנצל.

אורית נוקד: זה בכלל לא קשור למפלגות.

אורית נוקד: אם חבר הכנסת שי חרמש מבקש להוסיף את חלץ, אני לא מתנגדת.

אורית נוקד: אני בחיים לא אערים קשיים על הוספת ישובים.

סטס מיסז'ניקוב: מה באמת אכפת לכם להוסיף עוד ישובים?

אורית נוקד: מה זאת אומרת מה אכפת לנו?

אורית נוקד: מדובר כאן באנשים שיושבים תחת קסאמים.

אורית נוקד: זאת בושה שהממשלה, תמורת סכום כזה זעום - - -

סטס מיסז'ניקוב: גם אשקלון יושבת תחת קסאמים.

אורית נוקד: סטס, אני רוצה לומר לך משהו ברמה האישית.

אורית נוקד: נראה לי שקצת נכנסתם ללחץ ולהיסטריה.

אורית נוקד: זה מה שקורה כשאדם מוביל משהו והוא קרוב.

אורית נוקד: יכול להיות שיש כאן בעיה, שאתה יושב ראש הוועדה והחוק הזה הוא חוק שאתה כל כך רוצה לקדם עד שאתה שוכח את אותם ישובים שנשארו בחוץ.

אורית נוקד: אתה יודע שיהיה מאוד קשה להכניס אותם אחר כך.

סופה לנדבר: מה הבעיה עם זה שהוא רוצה לקדם את החוק הזה?

אורית נוקד: גם אני רוצה, אכפת לי מתושבי שדרות.

סופה לנדבר: אז תקדמי את החקיקה שלך.

סטס מיסז'ניקוב: אני לא ראיתי שאכפת לך שזה יעבור.

סטס מיסז'ניקוב: אני הבנתי שאת לא מורידה את ההסתייגות.

אורית נוקד: אני לא מורידה את ההסתייגות ואני רוצה לשאול את היועצת המשפטית האם אני יכולה, בדיון הזה בוועדה, להוסיף להסתייגות את שלושת הישובים האלה.

שגית אפיק: כן.

אורית נוקד: אז ההסתייגות שלי היא על 7 ישובים.

ראובן ריבלין: כדי להרגיע את היושב ראש אני רוצה לומר שאני ווילן הולכים לבית הכנסת בשבת.

ראובן ריבלין: בין קביעת התורה למוסף יש תפילה של שליחי ציבור.

ראובן ריבלין: מי שעוסקים בצרכי ציבור - - -

שי חרמש: ריבונו של עולם גומל להם בעולם הבא.

ראובן ריבלין: נאמר: "מי שעוסקים בעסקי ציבור באמונה, הקדוש ברוך הוא ישלם שכרם".

שי חרמש: כתוב: "בעולם הבא".

ראובן ריבלין: למה זה נאמר?

ראובן ריבלין: סטס, כי אתה כעסת נורא ועד עכשיו אתה כועס.

ראובן ריבלין: אז אל תתרגש מזה שאומרים לך.

ראובן ריבלין: לגופו של עניין, זאת הכנסת השישית שבה אני מכהן.

ראובן ריבלין: 3 כנסות הייתי באופוזיציה ו-3 כנסות הייתי בקואליציה.

סטס מיסז'ניקוב: התמזל מזלי ותוך שנה וחצי אני גם שם וגם שם.

ראובן ריבלין: למרות שכשאני בקואליציה אני יכול להיות שר ויכול להיות יושב ראש כנסת, אלה ג'ובים טובים, הכי נהניתי בשבתי באופוזיציה.

ראובן ריבלין: היתה תקופה עם אריק שרון שבכנסת אחת היינו קואליציה נכשלת והפכנו להיות ראש ממשלה ושר תקשורת.

ראובן ריבלין: הייתי גם בקואליציה וגם באופוזיציה.

ראובן ריבלין: אני רוצה לומר שיש מקרים שבהם יש משחקי קואליציה ואופוזיציה ויש מקרים שבהם יש אחריות לאומית.

ראובן ריבלין: שקלתי שיקול אמיתי ושמעתי את שי חרמש ואחרים.

ראובן ריבלין: אני רוצה לומר לך שבשיקול הלאומי, לא מתקבל על הדעת, שבחוק שעולה למעלה מ-200 מיליון שקל, יוצאו ישובים בגלל 3-5 מיליון שקל.

ראובן ריבלין: אני מסכים, שכאשר אנחנו מקימים קו תיחום גיאוגרפי צריך לשמור עליו, כי כל חריגה ממנו יכולה לגרום סחף.

ראובן ריבלין: אז עכשיו ראינו שבמקום 4 יש 8, במקום 7 יש 17, ועכשיו נגיע עד ירושלים.

ראובן ריבלין: אנחנו הסכמנו להסתייגות והסכמנו גם להעביר אותה להחלטה במליאה משום שמדובר בישובים שנפגעו מקסאמים.

ראובן ריבלין: איך אנחנו יכולים לומר להם: "אתם ב-7 קילומטרים ואתם ב-7.1 קילומטרים, על שניכם נפלו קסאמים ואתם לא תהיו".

ראובן ריבלין: ברור שצריך, מבחינת סדרי עדיפות, לעשות קו תוחם.

ראובן ריבלין: פה מדובר על 200 מיליון ועוד 4 מיליון שזה 2%.

ראובן ריבלין: רבותי, השתגעתם?

ראובן ריבלין: אני חשבתי שאם המליאה קיבלה החלטה כזאת, כמה שזה לא מכעיס את הקואליציה, הכנסת אמרה את דברה.

ראובן ריבלין: יש מקרים שבהם יאמר לך בועז שאם חוצים את הקו מכפילים ויוצרים סטייה ניכרת.

ראובן ריבלין: פה מדובר בסטייה שהיא כלום מבחינה תקציבית.

ראובן ריבלין: יש 7 או 8 ישובים, שהתוספת הכספית בטלה במאה ואתם מתעקשים על זה?

ראובן ריבלין: לכן אני אומר לך: סטס, אל תהיו כל כך רגשנים ברמה הפוליטית, כי ברמה הפוליטית אתם לא צודקים.

ראובן ריבלין: בועז מוכן כבר עכשיו לגמור איתך.

ראובן ריבלין: תעביר את חוק הפיצוי וקח את ה-7 ישובים האלה.

ראובן ריבלין: לפעמים אנחנו עושים לו צרות על מאות מיליונים.

ראובן ריבלין: היום קיבלו בקריאה ראשונה הצעת חוק של הגמלאים והעבירו 7 מיליארד.

ראובן ריבלין: פה מדברים על 7 ישובים בגלל 7 מיליון.

ראובן ריבלין: מה, השתגעתם?

ראובן ריבלין: אני מציע לך לא להתרגש ולא לקחת את העניין באופן אישי.

ראובן ריבלין: אני מציע לראות את העניין לא ברמה הפוליטית אלא ברמה הלאומית.

ראובן ריבלין: יקירי אפללו, הדם שלנו הוא לא טוב יותר מדם אחר.

ראובן ריבלין: אדם שבמגדל העמק לא יותר טוב מתפן.

ראובן ריבלין: פה מדובר ב-7 ישובים.

ראובן ריבלין: בואו נכלול אותם בתוך החוק ונגמור את העניין.

יצחק וקנין: תנו לנו להוסיף את 7 הישובים וגמרנו.

אורית נוקד: נכון, שמעז ייצא מתוק.

סטס מיסז'ניקוב: אורית, מהיום הזה לא ייצא מתוק.

אורית נוקד: אל תהיה בטוח.

סטס מיסז'ניקוב: אני בטוח בזה במאה אחוז.

שלי יחימוביץ': אדוני היושב ראש, ראינו היום במליאה התנהגות כוחנית, דווקנית, לא עניינית.

שלי יחימוביץ': עברה הסתייגות ברוב מכריע, היה צריך לקבל את המיני תבוסה הזאת.

שלי יחימוביץ': אפשר לחשוב, איזו תבוסה.

שלי יחימוביץ': הרי התבוסה הזאת של הקואליציה היא ניצחון של תושבים בישובים שאותם אנחנו מייצגים.

שלי יחימוביץ': במקום זה ראינו התנהגות של "תמות נפשי עם פלשתים".

שלי יחימוביץ': בפרינציפ, תמות נפשי עם פלשתים.

שלי יחימוביץ': "העברתם את ההסתייגות?

שלי יחימוביץ': אנחנו נראה לכם ונקבור את כל החוק כעונש".

שלי יחימוביץ': כעונש למי?

שלי יחימוביץ': לציבור שאנחנו מייצגים?

שלי יחימוביץ': לא קרה אסון, עברה ההסתייגות.

שלי יחימוביץ': חברי הכנסת אמרו את דברם והם ידעו בדיוק על מה הם מצביעים.

שלי יחימוביץ': גם חברת הכנסת אורית נוקד עשתה פשרה וויתרה על חלק אחד של ההסתייגות שלה ועמדה על חלק אחר.

שלי יחימוביץ': כולנו צריכים לעמוד מאחורי ההסתייגות של אורית ויתר ההסתייגויות, ולדאוג לזה שהחוק יעלה למליאה עם ההסתייגות ויעבור לטובת הציבור שאנחנו מייצגים ולא לטובת הפגנת שרירים וכוח של הקואליציה, מסיבות לא רלוונטיות ולא ענייניות לחלוטין.

חיים כץ: אני ממשיך בדברים של שלי יחימוביץ.

חיים כץ: כשעמדת על הדוכן והצגת את החוק, דיברת על ההסתייגויות ואמרת שהן צודקות.

חיים כץ: אבל, אמרת שנמשיך את זה - - -

סטס מיסז'ניקוב: בחקיקה נפרדת.

חיים כץ: נכון.

חיים כץ: קרה מה שקרה והכנסת החליטה הפוך ממה שרצית, או החליטה בניגוד לפקידי האוצר ולמה שאתה רצית.

חיים כץ: אתה, כמנהיג, היית צריך להגיד שאתה מקבל את זה ורץ עם זה הלאה.

חיים כץ: עם כל מה שקרה שם, אנחנו לא מרצים את פקידי האוצר.

חיים כץ: אז הם לא קיבלו את כל תאוותם.

חיים כץ: אותם ילדים בני 27 או 28, שלא הספיקו יותר מידי בחיים שלהם והם קובעים מדיניות.

אבשלום וילן: יש לך בעיה עם רוחמה אברהם ולא עם פקידי האוצר, תפסיק עם זה.

אבשלום וילן: תפנה אל הפוליטיקאים.

שלי יחימוביץ': מה לעשות?

שלי יחימוביץ': יש לו בעיה עם פקידי האוצר.

שלי יחימוביץ': סופה, בוויסקונסין היה אותו דבר וגם הצבענו איתך.

אורית נוקד: אנחנו רוצים להעביר את החוק היום והוא יעבור היום.

סטס מיסז'ניקוב: אלא אם כן תחליפי אותי בכיסא הזה.

חיים כץ: למעשה, עכשיו אתה ממשיך את מה שהיה במליאה.

חיים כץ: אתה אומר שאתה רוצה את ההרחבה של החוק, אבל אם לא מקבלים את מה שרצית במליאה, אתה עוצר את החוק.

סטס מיסז'ניקוב: זה חוק שלי סך הכל.

סטס מיסז'ניקוב: זה אפילו לא חוק של הוועדה.

סטס מיסז'ניקוב: מותר לי להוריד את החוק שלי.

3259: בקריאה שניה שלישית זה חוק של יושב ראש הוועדה.

סטס מיסז'ניקוב: התמזל מזלי שאני גם זה וגם זה.

סטס מיסז'ניקוב: אם כי, הייתי מעדיף היום לא את זה ולא את זה.

חיים כץ: אני מקווה שהשכל יגבר על ההיגיון ועל הרגש.

סטס מיסז'ניקוב: יש לי שכל צלול, תאמין לי.

חיים כץ: לא לפי הצורה שאתה מגיב.

חיים כץ: אמרת שאם לא יקבלו את מה שאתה רוצה זה לא יהיה.

סטס מיסז'ניקוב: לא אמרתי כך.

אורית נוקד: בצורה אחרת.

סטס מיסז'ניקוב: אגב, זה לא חד סטרי אלא דו סטרי.

סטס מיסז'ניקוב: אורית, אני יכול לומר עליך את אותו דבר.

סטס מיסז'ניקוב: אמרתי לך שניזום יחד הצעת חוק מרחיבה ושלא תפילי את הצעת החוק של שדרות.

סטס מיסז'ניקוב: הצעתי לך את זה יותר מפעם אחת בשיחות טלפון.

סטס מיסז'ניקוב: השכל הישר לא עבד.

סטס מיסז'ניקוב: פה נכנסת לקטע של שמירה על אינטרסים צרים.

סטס מיסז'ניקוב: פשוט מכרת את החוק במזיד.

אורית נוקד: למה להגיד ככה?

אורית נוקד: אתה זוכר שבישיבה שאלתי אם הם בכלל נכללים שם, כי בהתחלה חשבו שהם שם.

אורית נוקד: אז התעורר העניין.

אורית נוקד: ברגע שנודע לי שהם לא נכללים – סטס, מה לעשות?

אורית נוקד: אני מכירה את הנושא הזה של הסתייגויות.

אורית נוקד: כפי שאמרתי, הלכנו לקראתך, זה לא עבר בוועדה והמליאה סוברנית לקבל החלטות.

אורית נוקד: חיים כץ: אם הוועדה תקבל את הבקשה של אורית וזה יהיה מקובל עליך, זה יהיה גם מקובל עלי.

אורית נוקד: אם זה לא מקובל עליך, אני רוצה להגיש הסתייגות ולכלול גם את אשקלון.

שי חרמש: אם יש מישהו, שיותר מכולכם מבין את העניין ורוצה שיהין לא 43, לא 47, לא 52 אלא 58, זה אני.

שי חרמש: אני נמצא שם.

שי חרמש: במצב הזה של החקיקה יש להיות צודק ויש להיות חכם.

שי חרמש: הצדק, אורית, נתון איתך לאורך כל הדרך.

שי חרמש: איש לא מפקפק.

שי חרמש: שלי יחימוביץ, אני מבין שדברי מקרב לב לא צריכים להגיע אליך.

שי חרמש: שלי, אני מבקש שתקשיבי אלי.

שלי יחימוביץ': אני אחליט באיזו רמה אני מקשיבה.

שלי יחימוביץ': כמו שאתה מחליט כשאני מדברת.

שלי יחימוביץ': על רמת הקשב שלי אני אחליט.

שי חרמש: אני מבקש סליחה שפגעתי בך.

שלי יחימוביץ': לא פגעת בי בכלל.

שי חרמש: אני מבקש סליחה על שניסיתי לעורר את הקשבתך שלא לצורך.

שי חרמש: החכמה ברגעים כאלה זה להיות חכם ולא להיות צודק.

שי חרמש: הצדק הוא עם ארבעת הישובים האלה.

שי חרמש: הצדק הוא עם שלושת הישובים והצדק הוא באין ספור ישובים.

שי חרמש: 200 מ' מברור חייל נמצא מושב חלץ, 200 מ' ממבקיעים אנחנו מוצאים את הישוב כוכב מיכאל.

שי חרמש: הישובים שם צפופים והמערכת נוגעת ישוב בתוך ישוב.

אבשלום וילן: באמת, כוכב מיכאל נמצא במרחק של 200 מ'?

שי חרמש: אז עוד 1.2 קילומטר.

שי חרמש: הקו של ה-7 הוא תוצאה של החלטת ממשלה מאפריל 2003.

שי חרמש: הקו הזה עמד במבחן בג"צ, כי כבר אז, הישובים שלא נכנסו כרגע עתרו לבג"צ וביקשו להיכנס.

שי חרמש: אותם ישובי צוחר, ברור חיל ודורות ניסו להיכנס ובג"צ דחה אותם משום שהוא קיבל את עמדת ממשלת ישראל שקו ה-7 ק"מ הוא קו חסין בג"צ ויש בו את ההיגיון החוקתי והשיפוטי שלו.

שי חרמש: אני כבר יודע, קונקרטית, על שני משרדים שמחכים להחלטה היום כדי להגיש בג"צ ולשאול למה הם לא בפנים.

שי חרמש: להפתעתכם, הם אינם קיבוצים והם אינם מושבים.

שי חרמש: הם ממוקמים באזור התעשייה של אשקלון דרום, שהמרחק שלו קצר מהטווח של ברור חיל.

שי חרמש: הם מחכים לרגע שהכנסת תעביר את ארבעת הישובים האלה.

שי חרמש: ברגע שהם יעתרו, וזאת זכותם המלאה, הנחת הארנונה זה לא 4 מיליון, רובי ריבלין, זה 35 מיליון שקל ותשלם את זה לתעשיינים שאומרים שגם הם בטווח.

שי חרמש: אז אמרנו שנעביר את זה קודם כל כדי להגן על ה-200 מיליון.

שי חרמש: נגן קודם כל על 24,000 תושבי שדרות שמחכים להחלטה ונלך מחר בבוקר, כולנו, בחוק משותף שיגן על 7 הישובים האלה.

שי חרמש: אם נצליח להגן על ארבעה, הצלחנו.

שי חרמש: אם, חס וחלילה, לא נגן על הארבעה האלה, הצלנו 43.

שי חרמש: על מה מדובר בסופו של דבר?

שי חרמש: אני לא רוצה אותם?

שי חרמש: אני לוחם נגדם?

שי חרמש: אני, שיזמתי את החוק, שמים אותי מולם.

שי חרמש: אני דחפתי את החוק ואני חי שם.

שי חרמש: בואו ניקח את החוק כמו שהוא והלילה נציג הצעת חוק משלנו על 7 הישובים.

שי חרמש: אם נעמיד אותם במבחן בג"צ אז הצלחנו.

שי חרמש: אם ניכשל, הצלנו את 43 האחרים.

שי חרמש: יותר מזה אין לי מה לומר.

אלי אפללו: אדוני היושב ראש, חברי כנסת נכבדים.

אלי אפללו: בדקתי וראיתי את הישובים שאתם רוצים להוסיף.

אלי אפללו: כל אחד מהם צודק.

אלי אפללו: אין לנו בכלל בעיה של צדק.

אלי אפללו: בלי לפגוע באף אחד מחבריי, אני פועל לפי היגיון.

אלי אפללו: אם מדברים על בדיקה, אוהד עומדת באותו מצב כמו אשקלון.

אלי אפללו: הייתי מבקש להוסיף הסתייגות ולהכניס גם את אשקלון כי גם אשקלון עומדת בקו העימות.

אלי אפללו: אם באמת רוצים צדק ורוצים להכניס עוד ישובים, אין שום סיבה שבעולם שאשקלון לא תהיה בפנים.

אלי אפללו: גם אשקלון נמצאת בטווח הירי.

אלי אפללו: כהסתייגות אני מבקש שנכניס גם את אשקלון.

אלי אפללו: אם אנחנו מרחיבים את החוק אז נרחיב אותו כמו שצריך.

אלי אפללו: גם אשקלון נמצאת בטווח הירי.

אלי אפללו: אדוני היושב ראש, בגלל כללי המשחק ואתה מבין את העניין, אני מבקש להכניס גם את אשקלון.

זאב אלקין: אדוני היושב ראש.

זאב אלקין: אני אעשה הפוך ממה שבדרך כלל עושים.

זאב אלקין: אני אגיד קודם איך אני אצביע ואחר כך אסביר.

סטס מיסז'ניקוב: הודיעו כרגע שאם מוסיפים את 7 הישובים שאתם מבקשים להוסיף, זאת הופך את הצעת החוק לתקציבית.

בועז סופר: 7.7 מיליון.

זאב אלקין: אדוני היושב ראש.

זאב אלקין: בהצבעה הזאת אני הולך לתמוך בעמדתך.

זאב אלקין: לא בגלל שאני חושב שההסתייגות לא צודקת.

זאב אלקין: אני חושב שההסתייגות צודקת וכמו שהבטחתי לאורית, נמנעתי בהצבעה.

זאב אלקין: אני חושב שהקואליציה לא התנהגה בצורה נכונה במליאה.

זאב אלקין: אמנם יש פה רוב לקואליציה אבל אני גם יכול להצביע נגד עמדת הקואליציה.

סטס מיסז'ניקוב: בינתיים האופוזיציה היא זאת שעשתה גיוס.

ראובן ריבלין: אחמד טיבי חסר.

זאב אלקין: אני אתמוך בעמדתך מסיבה אחת פשוטה, וכאן אני פונה למגישי ההסתייגות.

זאב אלקין: לא מדובר כאן בהצעת חוק ממשלתית.

זאב אלקין: אם היה מדובר בהצעת חוק ממשלתית שעליה היינו מגישים הסתייגות והממשלה היתה מנסה להפעיל עלינו שריר, הייתי אומר שיש כאן מקום לנסות ללכת ראש בראש מול הממשלה.

זאב אלקין: אפשר גם להניח שהסיכוי שהממשלה תמשוך את החוק הזה הוא מאוד קטן.

זאב אלקין: המצב כרגע הוא מאוד ייחודי.

זאב אלקין: מדובר בהצעת חוק פרטית, ששני המציעים שלה יושבים כאן ומתחננים בכל לשון של בקשה שלא נעשה להם את זה.

זאב אלקין: תחשבו מה הייתם עושים לו הייתם במקומם.

זאב אלקין: אחרי שגיבשתם הצעת חוק ונאבקם מול משרד האוצר, אחרי כל דרך הייסורים, הלא פשוטה, שהצעת החוק עברה, נוצרת סכנה לחוק כי מישהו מגיש הסתייגות.

זאב אלקין: אני חושב שיש כאן בעיה, רק בגלל העובדה ששני המציעים מתנגדים בכל תוקף לתוספת ואומרים שזה יפיל להם את כל העסק.

חיים כץ: אף אחד לא יפיל להם את העסק.

חיים כץ: גם בועז מהאוצר אמר שהוא רוצה את זה.

חיים כץ: כבר העברנו כאן הסתייגויות של יותר מ-10 מיליון.

זאב אלקין: תן לי לסיים, זכותך לא להסכים איתי.

זאב אלקין: אני פונה לכל מי שנמצא כאן, אופוזיציה וקואליציה, שלא לעשות את זה.

זאב אלקין: בסופו של דבר ההכרעה הסופית, במצב המסובך הזה, צריכה להיות של שי ושל סטס.

זאב אלקין: מצד שני, כיושב ראש הוועדה, תפקידך לנסות ולהגן על עמדתם של כל חברי הוועדה.

זאב אלקין: את החוב שלך כלפי משרד האוצר אתה מילאת, לא נתת להעביר כאן את ההסתייגויות.

זאב אלקין: זה שהמליאה החליטה אחרת, זה לא באחריותך.

זאב אלקין: אני מציע לעשות שני דברים, כדי לצאת מהמצב הלא נעים שאליו נקלענו.

זאב אלקין: באמת לא מגיע לסטס ולשי שהם יהיו האשמים בעובדה שלא מסכימים להכניס את הישובים, כי הם היו אלה שנלחמו למען כל תושבי האזור הזה, גם בשם כולנו.

זאב אלקין: לכן אני מציע שהמסתייגים יקבלו על עצמם את הדין ויגידו שהמקסימום שיצליחו להגיע עכשיו עם משרד האוצר זה מה שיהיה והם לא יגישו הסתייגות שאינה על דעת המציעים.

זאב אלקין: מצד שני, סטס, הייתי מבקש ממך להפסיק את הישיבה לעשר דקות, להיכנס לחדר עם בועז ולנסות להגיע עם בועז לפשרה.

זאב אלקין: יכול להיות שניתן להגיע ל-7.5 קילומטרים.

זאב אלקין: אני מודע להיקף של הקריטריון.

סופה לנדבר: אתם חושב שהם לא ישבו?

זאב אלקין: הם ישבו אבל המצב היה אחר.

סטס מיסז'ניקוב: זאב, תן לי קרדיט.

סטס מיסז'ניקוב: ישבתי מספיק עם האוצר.

סטס מיסז'ניקוב: עד 2 בלילה ניהלתי משא ומתן עם מנכ"ל האוצר.

סטס מיסז'ניקוב: מספיק חתמנו על הסכמים.

סטס מיסז'ניקוב: מול העיניים שלכם היתה פה מלחמה.

חיים כץ: סטס, הם עובדים אצלך, אתה לא עובד בשבילם.

חיים כץ: תכניס לך את זה לראש.

זאב אלקין: סטס, קרה מה שקרה במליאה.

זאב אלקין: יש כאן את הרצון של המליאה.

זאב אלקין: אני מניח שבועז, כפקיד מסור של המדינה, מודע גם לעובדה הזאת.

זאב אלקין: אי אפשר למחוק כך הצבעה במליאה.

זאב אלקין: זה ביזיון למליאה אם נחזיר את זה כמו שזה.

זאב אלקין: לכן אני מבקש משלושת

זאב אלקין: כם, למרות שישבתם והגעתם לסיכום, קרה כאן משהו.

זאב אלקין: תשבו עוד פעם, תנסו לראות האם ניתן, ולו במשהו, ללכת לקראת המליאה, כך שזה לא יפרוץ את הגבולות התקציביים ולא יכניס את אשקלון.

זאב אלקין: אם כתוצאה מזה ייכנסו רק חלק מהישובים שרוצים המסתייגים, אז עשינו את חלקנו.

זאב אלקין: אז זה ישים את המליאה במקום מכובד.

זאב אלקין: לא יחזירו אליה שוב את החוק שממנו היא הסתייגה וכך נוכל לצאת מהפלונטר הזה.

אבשלום וילן: זה סיפור מורכב ומסובך ולא מהיום.

אבשלום וילן: אני מודה, אני נכנסתי למליאה בהנחה שאני לא מצביע להסתייגות הזאת.

אבשלום וילן: עניינית אולי זה דבר נכון, אבל אני בחיים לא תומך באנשים שהם אדבוקטים ומשפטנים ועובדים על פי השכל הישר.

אבשלום וילן: אני חותם על כל מילה שזאב אמר.

אבשלום וילן: ברגע שראיתי אותך ואת רוחמה מתחילים לנהל – ברגע הכרעה אדם נבחן בכך שהוא צריך לבלוע את רוקו גם כאשר הוא מפסיד לא בצורה הגיונית.

אבשלום וילן: יש דברים מעל זה וצריך לשמור על כבודה של הכנסת ביום האחרון של המושב.

אבשלום וילן: הקואליציה העבירה היום קרוב ל-60 חוקים.

אבשלום וילן: 8 שנים אני פה והייתי שנה ורבע בקואליציה ורוב השנים באופוזיציה.

אבשלום וילן: חברים, יש כללי התנהגות.

אבשלום וילן: לא מביאים ביום האחרון 60 חוקים.

סטס מיסז'ניקוב: אתה רוצה להפיל עלי עכשיו את כל התלאות של הקואליציה?

אבשלום וילן: אתה במצב עדין מאוד.

אבשלום וילן: אתה גם יזמת את החוק, אתה גם יו"ר ועדה.

אבשלום וילן: אני לא מאשים אותך.

סטס מיסז'ניקוב: וגם מאכילים אותי צפרדע.

אבשלום וילן: סטס, אני לא בא אליך בטענות.

אבשלום וילן: אני חושב שהקואליציה והשרה האחראית הובילה מהלך שמבזה את הכנסת.

שי חרמש: אבו, תתייחס לבעייתיות של החוק ותעזוב את רוחמה אברהם.

אבשלום וילן: אני לא אעזוב כי אני איש אופוזיציה ואתם עשיתם היום שורת מהלכים לא ראויים.

שי חרמש: אבו, לא על הגב של שדרות.

שי חרמש: יש לך מספיק אפשרות לסגור איתנו חשבון.

אורית נוקד: איפה אולמרט?

אורית נוקד: בואו נדבר איתו.

אבשלום וילן: אני תומך בהצעה של זאב, תשבו ותנסו להגיע לפיתרון.

זאב אלקין: אני הצעתי שהמסתייגים יתחייבו לקבל על עצמם את הדין ואחרי זה סטס ושי ידברו עם בועז ל-10 דקות וינסו להגיע להסכמות.

סטס מיסז'ניקוב: אני ממש לא מבין את ההצעה הזאת.

סטס מיסז'ניקוב: כאילו שעד עכשיו לא דיברנו.

סופה לנדבר: בכל זאת, סטס ושי יזמו את החקיקה הזאת ואנחנו שותפים לה.

סופה לנדבר: כל אחד מאיתנו עמד פעם במצב שיש מסגרת לחוק ואם זה יעבור זה יעבור ואם זה תיפרץ המסגרת לא תהיה חקיקה.

סופה לנדבר: עכשיו אנחנו צריכים להחליט אם יהיה החוק של שדרות.

סופה לנדבר: תזכרו רבותי, לפני כה שבועות היינו בשדרות.

סופה לנדבר: כולנו היינו וראינו את העיניים של האנשים האלה ואנחנו יודעים שהם ממשיכים לסבול.

סופה לנדבר: מה?

סופה לנדבר: סטס ושי הם נגד הישובים?

סופה לנדבר: המצב הוא, או שיהיה החוק או שלא יהיה כלום.

סופה לנדבר: רבותי, כל אחד מאיתנו עמד במצב כזה.

סופה לנדבר: אתם ראיתם מה שהוא אמר בזמן שהוא נאם בכנסת.

סופה לנדבר: אנחנו כולנו נתמוך בחקיקה שאתם תיזמו עוד כמה חודשים, אבל בינתיים יהיה לשדרות חוק שישרת אותה.

סופה לנדבר: רבותי, אנחנו כולנו בני אדם ואנחנו מבינים את המסגרת ומבינים מה הולך כאן.

סופה לנדבר: אורית, גם אנחנו היינו חברי כנסת חדשים ואני רוצה לומר שהוא לומד די מהר ודי טוב.

סטס מיסז'ניקוב: לא מדובר בי.

ראובן ריבלין: סופה, יש לי שאלה.

ראובן ריבלין: אמיר פרץ הוא תושב שדרות?

ראובן ריבלין: הוא הצביע בעד?

סטס מיסז'ניקוב: הוא דואג לשדרות כמו שאני דואג לרמאללה.

אורית נוקד: עמיר פרץ דואג לשדרות.

אבשלום וילן: עד כאן.

סטס מיסז'ניקוב: אני מוחק את האמרה וחוזר בי.

סטס מיסז'ניקוב: אני חוזר בי.

סופה לנדבר: אני מדברת על סטס, על שי ועל החקיקה.

סופה לנדבר: אם שי וסטס מבקשים מכם, אז אני חושבת שצריך לקבל את זה.

אופיר פינס-פז: לא שמעתי את היועצת המשפטית לוועדה בכל מה שקשור ליכולת להוריד את החוק בוועדה והפרוצדורה שהחוק ירד כי הפרוצדורה מאוד בעייתית.

שגית אפיק: בסופו של דבר נמשך כל החוק.

אופיר פינס-פז: אני לא בטוח שהוועדה מוסמכת לא לקבל הסתייגות שהתקבלה במליאה.

אופיר פינס-פז: הייתי שמח לשמוע יעוץ משפטי מסודר בעניין הזה.

אופיר פינס-פז: מעבר לעניין המשפטי, יש דיון בוועדת הכנסת הנוגע למעמדה של הכנסת.

אופיר פינס-פז: ועדת הכנסת קבעה דיון בהצעה שלי לבחון מה קורה למוסדות ציבור שמאבדים את מעמדם בציבור.

אופיר פינס-פז: אני חושב שמה שעשינו במליאה היה פשוט גול עצמי לכנסת.

אופיר פינס-פז: סטס, כולנו הלכנו איתך מהרגע הראשון.

אופיר פינס-פז: שתדע שאני בספק אם בכלל היה אפשר היה להביא את החוק הזה למקום שהוא הגיע אם לא היית יושב ראש ועדת הכספים.

אופיר פינס-פז: זכית לגיבוי גדול מאוד מהכנסת ומהממשלה.

אופיר פינס-פז: אתה עשית הסדר, שהוא לגיטימי, והכנסת קיבלה את מה שעשית לאורך כל הדרך.

אופיר פינס-פז: היתה לה מחלוקת איתך על נושא שהוא בלי ספק בשולי החוק, מבחינת הממשלה.

אופיר פינס-פז: אני יודע שכולם פה נהיו משפטנים ואומרים שזה לא עובר בבג"צ.

אופיר פינס-פז: בעניין הזה אני מציע להיות זהירים.

אורית נוקד: עד שבג"צ ידון בהצעה החוק כבר יפקע כי זאת הוראת שעה.

אופיר פינס-פז: תראו מה קרה.

אופיר פינס-פז: עברה הסתייגות, שהרחיבה במעט את הצעת החוק שהוא חוק מאוד חשוב.

אופיר פינס-פז: עכשיו נוצר מצב אבסורדי שאתה, בסעיף הספציפי הזה, הצבעת נגד החוק של עצמך.

אופיר פינס-פז: ירד החוק מסדר היום של הכנסת.

אופיר פינס-פז: הביזיון הוא כבר עד השמים.

סטס מיסז'ניקוב: מה זאת אומרת שהצבעתי נגד החוק של עצמי?

שגית אפיק: הצבעת נגד הסעיף.

סטס מיסז'ניקוב: בבלגאן שהיה, מי בכלל יכול היה לדעת למה הוא הצביע?

אופיר פינס-פז: אין לי טענות אליך.

אופיר פינס-פז: השאלה שנשאלה על ידי יו"ר הכנסת היתה: "מי בעד סעיף 1 כנוסח הוועדה עם ההסתייגות" ואתה הצבעת נגד.

סטס מיסז'ניקוב: אדם שפוי יכול להצביע נגד עצמו?

סטס מיסז'ניקוב: אתה חושב שהיינו מצביעים כך אם היינו שומעים?

ראובן ריבלין: התשובה היא חיובית פעמיים.

ראובן ריבלין: אדם שפוי יכול להצביע בעד דבר כזה כי עובדה שאתה הצבעת.

אופיר פינס-פז: היה מצב אבסורדי, שקורה בחיים הפרלמנטרים.

אופיר פינס-פז: למה אני אומר את כל זה?

אופיר פינס-פז: בואו לא נחזור למליאה למהדורה שניה של אותו סרט.

אופיר פינס-פז: מה הולך להיות?

אופיר פינס-פז: נגיד שאתם תנצחו פה.

אופיר פינס-פז: נעלה למליאה ושוב נצביע מפוצל על חוק שכל הכנסת צריכה לתמוך בו, מימין לשמאל.

אופיר פינס-פז: זאת פשוט טעות נוראה.

אופיר פינס-פז: איך אנחנו נראים בעיני הציבור.

אופיר פינס-פז: אני אומר שהאופוזיציה לא יכולה להתעלות על עצמה כי היא אופוזיציה.

אופיר פינס-פז: קואליציה יכולה להתעלות על עצמה כי יש לה את הכלים להתעלות על עצמה.

אופיר פינס-פז: עזוב את הדיון כאן.

אופיר פינס-פז: לך להתייעצות עם שר האוצר ותחזור עם הצעה שכולנו יכולים להתאחד מאחוריה.

אלכס מילר: אדוני היושב ראש.

אלכס מילר: רוב הדברים נאמרו פה.

אלכס מילר: אני רוצה להתייחס לכמה דברים שנאמרו כאן.

אלכס מילר: דיברו כאן על המצוקה של סטס ושל שי חרמש.

אלכס מילר: אני לא חושב שזאת מצוקה שלכם, אני חושב שזאת מצוקה של תושבי שדרות.

אלכס מילר: לפי מה שנשמע פה, אני רואה שרוב רובכם מעבירים חקיקה ללא תאום וללא הסכמה.

אלכס מילר: אם זה מה שקורה, אז יש חיים אחרי החוק הזה.

אלכס מילר: ניפגש בעוד חודשיים וחצי ואז מבחינת

אלכס מילר: כם אין שום הסכמה.

אלכס מילר: יש חבר כנסת שמקדם הצעת חוק ומתחייב לקדם את הצעת החוק הזאת בהסכמה.

אלכס מילר: הוא מסכם, החוק מתקדם, ואז חברי כנסת אחרים רואים בזה כמשהו שולי ומכניסים את הדברים שלהם.

סטס מיסז'ניקוב: אמרתי את זה בפתיח.

אלכס מילר: קרה לי בדיוק אותו דבר.

אלכס מילר: היתה לי הצעת חוק זכויות סטודנטים.

אלכס מילר: עבדנו על הצעת החוק הזאת קרוב לשנה.

אלכס מילר: בקריאה שניה ושלישית הכניסו הסתייגות, שגם לי נראתה מאוד הגיונית.

אלכס מילר: ההסתייגות הזאת עברה בוועדה.

אלכס מילר: אמרו לי שאם ההסתייגות עוברת בוועדה אז מושכים את החוק.

אלכס מילר: כמי שקידם את הצעת החוק, רציתי שהחוק יתקדם.

אלכס מילר: כל דבר שחברי הכנסת מעלים הם בסופו של דבר אלה דברים הגיוניים.

אלכס מילר: אבל, יש הסכמות ויש הבטחות.

אלכס מילר: בסופו של דבר, כל אחד ימצא עצמו באותה סירה.

אלכס מילר: גם אנחנו יכולים להוציא רשימה של החוקים של כל חברי הכנסת, להיכנס לוועדות ולהתחיל להכניס הסתייגויות.

יצחק וקנין: אני בין הוותיקים פה, חוץ מרובי.

יצחק וקנין: זאת לא פעם הראשונה שהסתייגויות עוברות במליאה.

יצחק וקנין: אני יכול לספור על כף היד את ההסתייגויות שעוברות במליאה.

יצחק וקנין: כשיש דבר עקרוני אתה רואה שההצבעה גם עקרונית.

יצחק וקנין: לא פעם עשינו הצבעות שמיות ונפלנו בהצבעות מאוד חשובות.

יצחק וקנין: ב-1997 עברתי הסתייגות של 320 מיליון.

יצחק וקנין: בא יושב ראש ועדת הכספים ואמר שהוא מושך את כל חוק הגליל.

יצחק וקנין: הוא עשה חשבון שאם הוא יעלה את ההצעה שוב הוא ייפול.

יצחק וקנין: בסופו של דבר לא היתה ברירה והבינו שכדאי להעביר את ההסתייגות הזאת.

יצחק וקנין: סטס, לו לא היו מפילים את הסעיף, היית ממשיך עם ההסתייגויות עד הסוף ואז אולי מבקש, לפי סעיף 127, למשוך את כל ההצעה.

יצחק וקנין: אם לא היית עושה את זה, ההסתייגות היתה עוברת והיו מצביעים על החוק עם ההסתייגות של ארבעת הישובים.

יצחק וקנין: זה מה שהיה קורה, והחוק שלך כולו היה עובר עם ארבעת הישובים.

יצחק וקנין: זה מה שהיה צריך לקרות.

יצחק וקנין: אבל, מה קרה לנו?

יצחק וקנין: התברברנו ובאמת לא שמנו לב.

חיים כץ: אמרנו: "מה פתאום הקואליציה מעבירה, מה פתאום האופוזיציה הצליחה"?

יצחק וקנין: אנחנו נתפסים פה בדבר שאנחנו לא צריכים להיתפס בו.

יצחק וקנין: אני אומר לך, סטס, גם ברגע הזה, אני רוצה שהחוק שלך יעבור ואני האדם האחרון שרוצה לתקוע לך את החוק.

יצחק וקנין: אני אומר את זה חד וחלק.

יצחק וקנין: אם אני אהיה הגורם שתוקע לך את החוק, אני לא אתן לזה יד, גם אם אצטרך להצביע בניגוד למצפוני.

יצחק וקנין: הדבר האחרון שאני רוצה הוא, שהחוק שלך ייתקע.

יצחק וקנין: אני אעשה את הכל שהוא יעבור.

יצחק וקנין: אבל, אני מבקש.

יצחק וקנין: עברה הסתייגות מסוימת במליאה.

יצחק וקנין: המליאה אמרה את דברה.

יצחק וקנין: בוא נשאיר את זה כמו שזה.

יצחק וקנין: נעלה את זה בחזרה ונצביע על החוק ונגמור את העסק.

סטס מיסז'ניקוב: אתה מתאר את זה כאילו המליאה אמרה את דברה.

סטס מיסז'ניקוב: בסך הכל היה הפרש של 5 קולות.

יצחק וקנין: אפילו קול אחד.

סטס מיסז'ניקוב: אם אנחנו נוציא את אנשי הליכוד שממש - - -

שלי יחימוביץ': מה פירוש תוציא אותם?

שלי יחימוביץ': מה, הם לא חלק מהפרלמנט?

סטס מיסז'ניקוב: כשאת צריכה אותם את צריכה אותם וכשאת לא צריכה אותם את לא צריכה.

שלי יחימוביץ': לא.

סטס מיסז'ניקוב: את גדעון סער הכי פחות מעניין עוד כמה ישובים או עוד 3 ישובים.

חיים כץ: זה לא בסדר מה שאתה אומר.

שלי יחימוביץ': זה חוסר הבנה של הפרלמנט.

ראובן ריבלין: כל פעם שאתם לא מבינים על מה הצבעתם, נבטל את ההצבעה?

יצחק וקנין: סטס, אתה מדבר על 5 חברי כנסת.

יצחק וקנין: ההסתייגות שאני מדבר עליה עברה עם קול 1, 48 נגד 47.

שלי יחימוביץ': ויסקונסין עבר בהפרש של קול אחד.

אורית נוקד: סופה, אני רוצה להזכיר לך שבהסתייגות שלך לא הצבעתי נגד.

יצחק וקנין: אני רוצה לומר משהו לבועז.

יצחק וקנין: יש לנו איזה שק חבטות שאנחנו רגילים לרדת על פקידי האוצר.

יצחק וקנין: אלה אנשים שעושים את התפקיד שלהם וצריך לעשות אותו.

יצחק וקנין: אני אומר לבועז שגם אתם צריכים להתעלות על עצמכם.

יצחק וקנין: המליאה אמרה את דבריה לגבי ההסתייגות הזאת.

יצחק וקנין: אתם לא יכולים לבוא עכשיו ולהפוך את הקערה על פיה כי גם על פי מה שאתם אומרים, שארבעת הישובים מוסיפים 4 מיליון, זה רק 2%.

יצחק וקנין: לכן אני אומר שכאן יש לנו את כל ה"קייס" להעביר את זה.

יצחק וקנין: בשורה התחתונה, אני לא אהיה הגורם להפיל לך את החוק, אבל אני חושב שגם אתה ושי צריכים להתעלות על עצמכם ולא לנפנף כל הזמן עם הבג"צ.

משה גפני: אני רוצה לברך אותך ואת שי חרמש על החוק הזה.

סטס מיסז'ניקוב: זכרונו לברכה.

משה גפני: הממשלה היתה צריכה את החוק הזה, והיא לא עשתה את זה.

משה גפני: לכן לממשלה אין פה זכות עמידה בכלל.

רונית תירוש: היא צריכה לממן אותו, נו, באמת.

חיים כץ: של מי התושבים האלה?

חיים כץ: של המדינה.

רונית תירוש: מה זה משנה?

חיים כץ: היא צריכה לממן אותו, היא צריכה למגן את הישובים.

רונית תירוש: כשאני אקבל רשות דיבור אני אעשה פה סדר.

אבשלום וילן: כשהיה לך נוח, העברת חוקים בניגוד לעמדת הממשלה.

משה גפני: כיוון שהחוק הזה הוא חוק שהממשלה היתה צריכה להביא והיא לא הביאה אותו, אני מציע שהממשלה תצטנע ושלא תתערב בחקיקה.

משה גפני: החקיקה היא של חברי כנסת מאוד מכובדים, שאחד מהם הוא גם יושב ראש ועדת הכספים והשני תושב של האזור.

משה גפני: חברי הכנסת היו שותפים איתכם בחקיקה הזאת.

משה גפני: גם אני חתום על החוק הזה ואני חושב שהוא חוק נכון וראוי.

משה גפני: היו פה הרבה דיונים בנושאים שונים.

משה גפני: לאחר דיון ארוך החברים החליטו להוסיף 4 ישובים.

משה גפני: ארבעת הישובים האלה הם מוכי קסאמים.

משה גפני: החוק הזה מתנהל 8 חודשים ואין היגיון שישובים מוכי קסאמים, שנמצאים באזור, לא יהיו בפנים.

משה גפני: אלה מה?

משה גפני: אנחנו חוששים משני גורמים בעייתיים.

משה גפני: גורם אחד זאת הממשלה.

ראובן ריבלין: והבג"צ.

אורית נוקד: להפך, יהיה בג"צ יותר מהר, יהיה בג"צ של הישובים במקום.

משה גפני: גורם אחד זה הממשלה.

משה גפני: כיוון שהגעת להסכם עם הממשלה, בצדק, אתה לא רוצה להפר את הסיכום איתה.

משה גפני: אנחנו מכירים את זה.

משה גפני: הרבה פעמים אנחנו מגיעים להסכמים עם הממשלה, בכתב ובעל פה.

משה גפני: בפני הממשלה עשית את המוטל עליך, הרבה מעבר למה שהיית חייב.

משה גפני: נגמר העניין.

משה גפני: בסופו של דבר המליאה היא הריבון והיא המחליטה.

משה גפני: היא מעל הרשות המבצעת.

משה גפני: אגב, נאמר שהממשלה מממנת.

משה גפני: הממשלה לא מממנת כלום.

משה גפני: אנחנו מממנים את הממשלה.

משה גפני: הממשלה לא מממנת שום דבר, מלבד את הפקידים שלה.

רונית תירוש: אז בשביל מה אתה מבקש מהם תוספות?

משה גפני: אני לא מבקש מהם דבר.

רונית תירוש: אתה כל הזמן מבקש.

רונית תירוש: אתה בא למשרד החינוך ומבקש תוספות.

משה גפני: בטח שאני מבקש את מה שמגיע לי, אני משלם מיסים.

משה גפני: הם מחזיקים את האקדח.

סטס מיסז'ניקוב: אז רק מתי שנוח לך אתה נלחם?

משה גפני: באמת?

משה גפני: אני אביא לך אלף דוגמאות שנלחמתי איתם, בחלק ניצחתי ובחלק הפסדתי, כמו כל אחד מאיתנו.

משה גפני: ש"ס כל הזמן חושבים שהם מנצחים אבל הם כל הזמן מפסידים.

משה גפני: בג"צ הוא הבעיה האמיתית.

משה גפני: תראה, אדוני היושב ראש, מה יקרה.

משה גפני: אם הישובים האלה לא ייכנסו, בצדק הם ילכו לבג"צ.

משה גפני: הם יביאו את התמונות של הקסאם ואז אני לא יודע מה הבג"צ יחליט.

משה גפני: אם כן תביא את הישובים האלה, אחרים ילכו לבג"צ.

משה גפני: יכול לקרות אחד מהשניים.

משה גפני: אל תהיה נפחד כל כך.

משה גפני: אל"ף, מסתבר שבג"צ, במצבו הנוכחי, לא ילך להפר חוק של הכנסת.

משה גפני: בי"ת, והיה אם הבג"צ יגיד שארבעת הישובים שנכנסו הם לא חוקיים, החוק לא יפסל והוא יישאר.

משה גפני: אני מציע לא להגיד שנניח חוק חדש.

משה גפני: אם לא תתמכו בהסתייגויות גם לא נניח חוק חדש.

משה גפני: גם אז יכול להיות בג"צ.

משה גפני: אין סיכון של החוק.

משה גפני: יש סיכון שארבעת הישובים לא יפלו בבג"צ.

משה גפני: והיה אם כן וארבעת הישובים יפלו, בג"צ לא יגיד להפסיק את הסיוע לשדרות.

משה גפני: אין מציאות כזאת.

משה גפני: לכן, שי, אל תחששו מהעניין הזה.

משה גפני: אנחנו הריבון, אנחנו מחליטים.

משה גפני: מליאת הכנסת מאשרת את זה ואני מקווה שהיא שוב תאשר את זה.

משה גפני: אני לא שם על הממשלה בכלל, מכיוון שהיא לא גורם בעניין הזה.

משה גפני: היא היתה צריכה להביא את החוק.

משה גפני: הם עוד מעיזים לדבר?

אמנון כהן: אדוני היושב ראש.

אמנון כהן: אני רוצה לשבח אותך ואת חבר הכנסת שי חרמש על הובלת החוק.

אמנון כהן: הממשלה היתה צריכה להביא את החוק, 7 שנים הם לא עשו שום דבר.

אמנון כהן: פה היתה יוזמה של חברי כנסת, בשיתוף עם חברי ועדת הכספים.

אמנון כהן: אנחנו נותנים לעצמנו גול עצמי כאשר במליאה אנחנו אומרים שאנחנו רוצים לקדם הצעת חוק, ואז הממשלה אומרת שאם אנחנו רוצים לקדם את ההצעה צריך לעשות זאת בתאום עם הממשלה.

אמנון כהן: אם אני רוצה לחוקק הצעת חוק, מה אני צריך לתאם?

אמנון כהן: זה חוק ראוי ואני רוצה לקדם אותו.

אמנון כהן: הרגלנו את הממשלה שאנחנו נקדם הצעות חוק בתאום עם הממשלה.

אמנון כהן: יושבים פה יוזמי החוק.

אמנון כהן: הם ישבו מול האוצר מול המשרדים הרלוונטיים ועשו עבודה.

אמנון כהן: הם השקיעו בזה הרבה שעות ויש הבנות.

אמנון כהן: מחר לא נוכל להעביר חוקים כי יגידו - - -

חיים כץ: מה אתה אומר?

חיים כץ: כל בקשה תקציבית שהוא יבקש, יגידו לו שלא מעבירים.

חיים כץ: מספיק עם פקידי האוצר.

אמנון כהן: אם מסכמים משהו, צריך לכבד.

אמנון כהן: יואילו חברי הכנסת, שמכניסים הסתייגות - - - אם ההסתייגות הזאת תעבור והחוק יצא לפועל אז בסדר.

אמנון כהן: אבל אם על ידי ההסתייגות אנחנו קוברים את החוק, לא עשינו שום דבר.

אמנון כהן: לכן בואו נהיה חכמים.

אמנון כהן: ראשית נעביר את מה שכבר הוסכם עליו.

אמנון כהן: לאחר מכן חברי ועדת הכספים יכינו הצעות חוק שתכלול עוד ישובים.

אמנון כהן: למה להרוג את העיקר בגלל 3-4 ישובים.

אמנון כהן: אני לא אומר שלא חשוב לטפל בהם, אבל אי אפשר להרוג את החוק בגלל זה.

אמנון כהן: את תהיי אחראית על זה.

רונית תירוש: אפשר להמשיך לטמון את הראש בחול ואפשר לשחק את ה"רמבו".

רונית תירוש: אנחנו שולטים, אנחנו סוברנים.

רונית תירוש: נערה הייתי וגם התבגרתי.

רונית תירוש: ראיתי החלטות ממשלה עם הרבה רצון טוב, אבל בסופו של דבר לא העבירו את התקציב.

רונית תירוש: יותר מזה, ראיתי שעושים רפורמות ויומיים לאחר מכן עושים קיצוצים פלט.

רונית תירוש: כשהממשלה לא רוצה היא תמצא דרך לחבל בכל מהלך.

משה גפני: שרת החינוך אומרת את זה על החוק שלה.

רונית תירוש: כן, בסדר.

רונית תירוש: יש לי כמה רעיונות בשבילה.

רונית תירוש: תעזוב, אל תוציא אותי מהפוקוס כשאתה מזכיר אותה.

רונית תירוש: היא היחידה שמוציאה אותו מהפוקוס.

יצחק וקנין: יש דבר איתך שאני מסכים איתך.

רונית תירוש: אני מציעה לתמוך בהצעתו של חבר הכנסת כהן.

רונית תירוש: אני חושבת שצריך לעבוד בשכל.

רונית תירוש: לא לעשות תרגילים לממשלה.

רונית תירוש: נרצה או לא נרצה, אנחנו משלמים מיסים.

רונית תירוש: הם יתחננו אלינו, הם יבואו לסטס, כיושב ראש ועדת הכספים, אבל בדרך שלהם הם יכולים לחבל בכל דבר שהם לא רוצים אותם.

ראובן ריבלין: אוי ואבוי אם יהיה כך בחוק החינוך שקיבלנו רק לפני שבוע, 400 מיליון.

רונית תירוש: אבל עשיתי את זה בהסכמה.

רונית תירוש: יש לי חוק שעולה 4 מיליארד ואני מצפה להסכמה.

רונית תירוש: אני לא עושה אנטי.

רונית תירוש: בחוק השני, שאני חושבת שהוא לא פחות חשוב, אני חושבת שהייתי משיגה רוב.

סטס מיסז'ניקוב: אני לא מבין.

סטס מיסז'ניקוב: יש הבדל בין המצב עכשיו לבין המצב שבו אתה היית בקואליציה?

סטס מיסז'ניקוב: הפקידים הם אותם פקידים.

סטס מיסז'ניקוב: האוצר זה אותו אוצר.

סטס מיסז'ניקוב: אותו דבר בדיוק.

ראובן ריבלין: היתה ממשלה שידעה מה היא רוצה.

ראובן ריבלין: היא היתה מכריעה, עד שהיא נפלה.

ראובן ריבלין: אחרי שלוש וחצי שנים היא נפלה.

סטס מיסז'ניקוב: אנחנו יודעים למה היא נפלה.

ראובן ריבלין: סטס, ממשלות לא נופלות ביום שני.

ראובן ריבלין: היו אלפי הצעות אי אמון ואף אחת מהן לא הפילה ממשלה.

ראובן ריבלין: ממשלות נופלות ביום רביעי, זה הכל.

סטס מיסז'ניקוב: ראינו את כל ה"מסחרה" במרקע הטלוויזיה.

רונית תירוש: אני חושבת שזה לא הוגן להפוך את המקרה של שדרות וישובים אחרים לבמה להתנגחות פוליטית בין סיעות ובין קואליציה לאופוזיציה.

רונית תירוש: אנחנו שומעים את ההערות ואת הציניות.

רונית תירוש: יש לאופוזיציה מספיק הזדמנויות לנגח את קדימה, את העומד בראש ואת הממשלה.

ראובן ריבלין: אני רציתי לשנות את דעתי.

ראובן ריבלין: אחרי ששמעתי אותך, אני בטוח לא משנה.

ראובן ריבלין: פתאום באים אלינו גדולי הדור שנבחרו מהציבור.

ראובן ריבלין: הם אפילו לא נבחרו בגוף של שלושה חברים, מינו אותם.

ראובן ריבלין: עכשיו הם באים ללמד אותנו מה זה התפקיד הציבורי.

ראובן ריבלין: מה זה הדבר הזה?

רונית תירוש: חבר הכנסת רובי ריבלין, אמרתי מה אני חשה ואתה לא יכול - - -

ראובן ריבלין: האישה הזאת העבירה לפני שבוע 400 מיליון שקל חוק של עסקנות.

רונית תירוש: חבר הכנסת ריבלין.

רונית תירוש: אתה ותיק ממני ואני מכבדת את זה מאוד ויש לי מה ללמוד ממך.

רונית תירוש: אבל אני הולכת עם השכל הישר שהיה איתי בכל דרכי בחיים ובתפקידים המכובדים שעשיתי ועל זה אין לך ויכוח.

רונית תירוש: אני מציעה שנקבל את ההחלטה ללא ההסתייגות.

רונית תירוש: במקביל, או שיהיה בג"צ של הישובים, שיהיה מוצדק כשלעצמו, או/ו ליזום חקיקה פה ולסייע לישובים.

אופיר פינס-פז: את קיבלת מהממשלה גיבוי להצעות החוק שלך.

רונית תירוש: למה אתה אומר את זה?

רונית תירוש: מה נראה לך, שאני לא תומכת ב"אובר רולינג" לממשלה?

רונית תירוש: על הצעות שלי לא עשיתי "אובר רולינג" לממשלה.

רונית תירוש: אני מבקש מבקשת מיושב הראש לבקש מחבר הכנסת ריבלין שיפסיק לעלוב באנשים טובים שבאו לשרת את המדינה ועשו תפקידים, חלקם גם ציבוריים, בצורה מכובדת.

רונית תירוש: זה שהם נבחרו או לא נבחרו, לא פוגם כהוא זה מהיכולת שלהם לתפקד כאן ולתרום גם לכנסת הזאת.

ראובן ריבלין: לא התכוונתי לשום דבר אישי.

רונית תירוש: התכוונת, אמרת.

ראובן ריבלין: אמרתי שיש אנשים שלא נבחרו.

ראובן ריבלין: את נבחרת?

ראובן ריבלין: לא נבחרת.

ראובן ריבלין: את טובה אבל לא נבחרת.

רונית תירוש: במה זה מוריד מערכי כאן?

ראובן ריבלין: שליח ציבור צריך להיות שליח ציבור.

שי חרמש: איש לא יכול לחשוד שאני לא מעוניין שכל ה-7 ייכנסו.

שי חרמש: הפחד שלי הוא מקיר אש.

שי חרמש: אני לא נגד הישובים.

שי חרמש: אני מחפש היום קיר אש שיפריד בין מה שהוא גשר ברזל.

שי חרמש: שדרות וה-43, בזה לא יפגעו.

שי חרמש: זה עמד בבג"צ באפריל 2003.

שי חרמש: הבעיה שלנו היא התוספות שמתחילות ב-4 והופכות ל-8 וגם אשקלון.

אורית נוקד: הוא אמר שהוא יבקש את אשקלון רק אם זה לא יעבור.

שי חרמש: אני מציע שנאשר את החוק כמו שהוא ונשב בוועדת הכספים הבאה כדי ליזום הרחבה של 7 ישובים.

שי חרמש: צריך להעביר את החוק כפי שהוא כדי ליצור קיר אש בין מי שגורלו מובטח ולא בסכנה לבין מי שאנחנו שנינו רוצים שייכנסו.

שי חרמש: בישיבת ועדת הכספים הבאה נביא את 7 הישובים כתיקון לחוק.

שי חרמש: והיה וה-7 יפלו לא פגענו בשדרות וב-43.

שי חרמש: היה וה-7 יעברו, הרווחנו ולא יהיה שמח ממני.

אופיר פינס-פז: סלח לי שאני אומר לך, זה היגיון עקום.

אופיר פינס-פז: שדרות תעביר את ה-7.

סטס מיסז'ניקוב: הצעת הפשרה של שי מקובלת עלי.

אורית נוקד: זאת לא הצעת פשרה.

ראובן ריבלין: התרשמתי מכל החברים שאמרו שיש שכל ויש רגש ושצריך לפעול לפי השכל.

ראובן ריבלין: אני מבקש מכל חברי הוועדה לפעול לפי השכל.

ראובן ריבלין: השכל אומר כך: אי אפשר להתעלם מהחלטת מליאת הכנסת, שהיא החלטתו של הריבון.

ראובן ריבלין: החלטת מליאת הכנסת קיבלה את ההסתייגות.

ראובן ריבלין: הוצבעה החילופין של הסתייגות, שגם היא הסתייגות לסעיף.

ראובן ריבלין: בסעיף הזה נכללים 4 ולא 7.

ראובן ריבלין: אני מציע לא לפתוח את הדיון עכשיו ב-7 ואני מציע לחברת הכנסת אורית נוקד לחזור בה מדרישתה.

ראובן ריבלין: יכול להיות שהארבעה האלה יוצרים מצב בעייתי מבחינת התחולה לגבי ישובים מקופחים.

ראובן ריבלין: אנחנו נקבל בוועדה את דבר הכנסת, בהחלטתה מהיום במליאתה, ונאמר שהחוק הוא כפי שהציעו שני החברים המבקשים, עם ההסתייגות שהיתה חילופין להסתייגות, כפי שהיה.

ראובן ריבלין: והיה ותהיה סכנה לחוק כתוצאה מקבלת ארבעת הישובים, ויהיו דיונים על כך, הוועדה תאמר לבית המשפט שאם הסטייה היא כזאת שיכולה לסכן את מערכת החוק כולה, אנחנו נשנה את החוק ונחזור.

ראובן ריבלין: עוד לא שאלתי את היועצת המשפטית מה עומד בפנינו.

ראובן ריבלין: כפי שהטיב לומר אופיר פינס, אנחנו מחויבים להחלטת הכנסת.

ראובן ריבלין: החלטת הכנסת היא כקול שדי מבחינת המחוקק.

ראובן ריבלין: אנחנו צריכים להבין שהקולקטיב של הכנסת וההחלטה של הכנסת היא החלטה שמחייבת אותנו והיא לא איזו צעקה או זעקה או שוד ושבר מצד קואליציה כזאת או אחרת.

ראובן ריבלין: הכנסת יותר גדולה מכל המרכיבים שלה.

ראובן ריבלין: זאת סינרגיה ואם המערכת תתרופף אוי לנו, לא נצטרך בג"צ ולא דברים אחרים.

ראובן ריבלין: הכנסת קיבלה את החוק כפי שהוא.

ראובן ריבלין: אתם רוצים לחזור בכם מהחוק, אני חושב שאתם עושים שגיאה גדולה.

ראובן ריבלין: בועז אומר בצדק.

ראובן ריבלין: אם אתם הולכים ל-7 ישובים זאת הסתייגות תקציבית ולזה צריכים 50 חברי כנסת.

ראובן ריבלין: אם עלות 4 ישובים היתה מעל 5 מיליון, ההסתייגות הזאת היתה צריכה לקבל 50 חברי כנסת.

ראובן ריבלין: לכן, ההסתייגות שהתקבלה בקולם של 34 חברי כנסת, היתה שווה כקליפת השום.

ראובן ריבלין: אבל לא כך הדבר.

ראובן ריבלין: מדובר פה בסעיף לא תקציבי, ב-4 מיליון מקסימום.

ראובן ריבלין: לכן אני מציע שנכבד את החלטת הכנסת, נקבל את החוק ונאמץ את הסעיף כפי שהתקבל במליאה עם ההסתייגות או החילופין להסתייגות.

ראובן ריבלין: במידה ונצטרך לעשות שינויי חקיקה, נעשה שינויי חקיקה על פי החלטת הכנסת.

סטס מיסז'ניקוב: אני רוצה לשמוע את בועז סופר ואת נציגת משרד המשפטים והיועצת המשפטית.

בועז סופר: רבותי חברי הכנסת, אני אהיה מאוד קצר.

בועז סופר: זה בכלל לא עניין של ריבון.

בועז סופר: ודאי שאתם ריבון.

בועז סופר: אבל, החלטת הממשלה נעשתה משיקולים ביטחוניים גרידא ולא כי בועז אמר למישהו.

בועז סופר: עם כל הכבוד על העניין של כן עובדים לא עובדים.

בועז סופר: מה-7 קילומטר אפשר להזיז לאן שרוצים, ל-7.5 ל-8 וכדומה.

בועז סופר: אני לא עושה צחוק, אני לא אומר לכם 20.

בועז סופר: רק צריך להגיד למה.

בועז סופר: נטל ההוכחה על מי שמציע.

בועז סופר: כאשר מציעים 4 ישובים, הקילומטראז' לא יכול לתפוס כלום.

בועז סופר: כאשר באים ואומרים שאנחנו רוצים להגיד לא 7 או משהו אחר, אפשר להגיד קילומטראז' אחר ואז אפשר 4 או 7, אבל אז אשקלון נכנס וגם חלץ יהיה בפנים.

בועז סופר: אפשר גם לומר סתם רשימת ישובים.

בועז סופר: הסתם רשימת ישובים נמצאת בתיקון 146.

בועז סופר: אמר בג"צ את דברו: "הכנסת קבעה את זה בלי קריטריונים ולכן במטותא מכך, תחזרו".

בועז סופר: אני אנסה לקצר.

בועז סופר: אנחנו לא נזוז אפילו מטר מ-7 קילומטר, אבל עדיין אתם הריבון.

בועז סופר: יש לי הצעת פשרה כדי לא להביך את ועדת הכספים, לא את מגישי ההצעה ולא את הכנסת עצמה, וכדי להעביר את זה.

בועז סופר: האמן לי חבר הכנסת פינס, לא הייתי מציע את זה אם לא הייתי רוצה להעביר את זה.

בועז סופר: אני מציע את הצעת הפשרה הזאת, שמקובלת גם על משרד המשפטים.

בועז סופר: אנחנו נוסיף לחוק שאפשר להוסיף ישובים משיקולים ביטחוניים בלבד, מעבר ל-7 קילומטר.

בועז סופר: אנחנו כבר נמצא את הנוסח, אבל ברור שאלה יהיו שיקולים ביטחוניים.

בועז סופר: אנחנו נאמר שזה שר האוצר באישור ועדת הכספים.

בועז סופר: אני אומר למה אנחנו אומרים את זה.

בועז סופר: כי אז אני לא צריך אישור ואז אני לא צריך חקיקה ואני יכול לעשות את זה בעוד שבוע.

בועז סופר: ההתחייבות שלי היא, שאנחנו נשב תוך שבועיים ונביא את משרד ראש הממשלה ואת משרד הביטחון.

בועז סופר: זה יתבסס על שיקולים ביטחוניים.

בועז סופר: נוכל לעשות את זה תוך שבועיים או שלושה.

בועז סופר: לא תיפגע התחולה של החוק.

בועז סופר: אנחנו נעביר את זה באישור ועדת הכספים.

בועז סופר: שר האוצר באישור ועדת הכספים.

אורית נוקד: אני מבקשת התייעצות.

סטס מיסז'ניקוב: 5 דקות הפסקה.

סטס מיסז'ניקוב: (הישיבה הופסקה בשעה 18:15 והתחדשה בשעה 18:32)

סטס מיסז'ניקוב: אנחנו מחדשים את הישיבה.

אורית נוקד: אני נוטה לקבל את זה.

אורית נוקד: לפני כן, אני רוצה לשמוע שהיועצת המשפטית שתגיד שאכן, לאור ההחלטה שהתקבלה במליאה, בסמכותנו לשנות את הסעיף כפי שהוצע.

אורית נוקד: האם אפשר לוותר על ההסתייגות והאם אנחנו יכולים עכשיו לתקן את הנוסח של החוק?

סטס מיסז'ניקוב: אם מורידים את ההסתייגות, בשביל מה צריך להצביע עליה?

שגית אפיק: המליאה קיבלה 3 החלטות.

שגית אפיק: החלטה אחת לקבל את ההסתייגות של חברת הכנסת אורית נוקד לפיה יתווספו 4 ישובים לסעיף 1 להגדרה "אזור קו עימות דרומי".

שגית אפיק: ההחלטה השניה היתה להפיל את סעיף 1 ולהצביע נגדו.

שגית אפיק: ההחלטה השלישית לחזור ולהטיל על ועדת הכספים לדון מחדש בכל החוק.

שגית אפיק: בסופו של דבר הוחלט בכל החוק.

שגית אפיק: אלו שלוש ההחלטות.

שגית אפיק: כתוצאה מההחלטה השלישית, החוק כולו חזר לוועדה בלא הסתייגויות.

שגית אפיק: לכן הצעת החוק כולה מונחת בפניכם.

שגית אפיק: אם רשאים לקיים עליה דיון, לשנות את הסעיפים כפי שתמצאו לנכון.

שגית אפיק: ככל שתחליטו להעלות הסתייגויות אחרות, דומות למה שהיה כבר, הוועדה צריכה להצביע עליהן מחדש.

שגית אפיק: אם הן עוברות בוועדה הן נכנסו לנוסח הצעת החוק שנעלה למליאה לקריאה השניה מחדש.

שגית אפיק: אם הן נופלות בוועדה, וחבר הכנסת שהציע את ההסתייגות עומד על ההסתייגות, היא תעלה למליאה כהסתייגות.

שלי יחימוביץ': האם אפשר להוסיף ללשון החוק ולא להסתייגות את מה שבועז אמר?

שגית אפיק: אנחנו מוסיפים את זה לסעיף עצמו.

שגית אפיק: זאת לא התחייבות זה יהפוך לנוסח הסעיף עצמו.

שגית אפיק: אתם תצביעו על זה כנוסח של סעיף אחד.

שגית אפיק: זה ייכנס לנוסח ההגדרה עצמה.

שגית אפיק: מייד אנחנו נקריא את זה.

שגית אפיק: אני מקריאה: "בסעיף 1, בהגדרה אזור קו עימות דרומי, הישובים אשר בתיהם, כולם או חלקם, שוכנים עד 7 קילומטרים מגדר המערכת המקיפה את רצועת עזה".

שגית אפיק: עד כאן זה מה שהיה וירד למליאה.

שגית אפיק: "(להלן: ישובי עוטף עזה) וכן ישובים ואזורים נוספים שיקבע שר האוצר, בצו, באישור ועדת הכספים של הכנסת ושמתקיימים בהם אותם השיקולים הביטחוניים שמתקיימים בישובי עוטף עזה, הנובעים מהקרבה לגדר המערכת המקיפה את רצועת עזה".

שגית אפיק: את אותה ההגדרה שמופיעה בסעיף 1 ותכף תצביעו עליה - - -

ראובן ריבלין: צריך את שר הביטחון ולא שר האוצר.

אורית נוקד: אולי בהתייעצות עם שר הביטחון.

יצחק וקנין: אתם תסבכו את זה יותר.

בועז סופר: מרגע שכתוב שיקולים ביטחוניים, אנחנו לוקחים את פיקוד העורף ואת כל מי שצריך.

בועז סופר: חבר'ה, אני מקבל, בהתייעצות עם שר הביטחון.

בועז סופר: הציעו בהתייעצות עם שר הביטחון ואני אומר בסדר.

ראובן ריבלין: זה עוד יותר גרוע, כי אז יהיו ויכוחים ביניהם.

ראובן ריבלין: צריך שיהיה שר אחד.

סטס מיסז'ניקוב: אותי זה לא מעניין כל עוד זה יהיה באישור ועדת הכספים.

אבשלום וילן: בועז צודק.

ראובן ריבלין: משני השרים, עדיף שר האוצר.

אופיר פינס-פז: יש כאן בעיה.

אופיר פינס-פז: אמרתם שיקולים ביטחוניים אחרים שמתקיימים מהקרבה לעוטף עזה ולקרבה לגדר.

אופיר פינס-פז: עניין הקרבה לגדר נפסל כי אמרתם 7 קילומטר.

אופיר פינס-פז: ברור שהם לא ב-7 קילומטר.

בועז סופר: אני פשוט לא רוצה את מטולה, זה הכל.

בועז סופר: אתם רוצים להגיד בין 7 ל-10 קילומטר, גם בסדר.

קריאות: לא, מה פתאום?

בועז סופר: ישבתי שעתיים ולא אמרתי כלום.

בועז סופר: הקשבתי בקשב רב וממש ניסיתי, בסופו של יום, להציע את ההצעה הטובה ביותר.

בועז סופר: תסמכו עלי שהצעתי את ההצעה הכי טובה והכי פרקטית.

אורית נוקד: סטס, אני מבקשת ממך ברמה האישית, כיו"ר הוועדה.

אורית נוקד: תוך שבועיים הוא יביא לנו את הרשימות של הישובים.

אורית נוקד: אנחנו נעזור לו.

בועז סופר: תוך שבועיים.

בועז סופר: ההתחייבות פה בעינה עומדת.

בועז סופר: אנחנו נסכם את רשימת הישובים, בהתאם לשיקולים הביטחוניים.

בועז סופר: אל תהרגו אותי אם זה יהיה עוד שבוע אבל אני אסיים תוך שבועיים.

סטס מיסז'ניקוב: תקריאי על מה אנחנו מצביעים ואז נצביע.

שגית אפיק: "סעיף 1: אזור קו עימות דרומי, הישובים אשר בתיהם, רובם או חלקם, שוכנים עד 7 קילומטר מגדר המערכת המקיפה את רצועת עזה, (להלן: ישובים עוטף עזה).

שגית אפיק: וכן ישובים ואזורים נוספים, כפי שיקבע שר האוצר בצו, באישור ועדת הכספים של הכנסת, שמתקיימים בהם אותם השיקולים הביטחוניים שמתקיימים בישובי עוטף עזה, בשל סמיכותם לגדר המערכת המקיפה את רצועת עזה".

שגית אפיק: זה לעניין סעיף 1.

שגית אפיק: אם יש הסתייגויות לסעיף 1, מכיוון שההסתייגויות ירדו, צריך להצביע קודם.

יצחק וקנין: אין הסתייגויות אנחנו מצביעים על הכל.

אורית נוקד: זה בסדר ובלבד שזה ייושם.

סטס מיסז'ניקוב: ניסן, יש לך הסתייגות?

ניסן סלומינסקי: מישהו ביקש ממני ואני לא יכול לרדת מזה.

סטס מיסז'ניקוב: אני מבקש להוריד את ההסתייגויות.

שגית אפיק: אותה הגדרה נכנסת גם לעניין סעיף 5.

שגית אפיק: סעיף 5 מדבר על פקודת מס הכנסה.

שגית אפיק: גם לסעיף 11 נוסיף את אותה הגדרה, על מנת שההנחות במס יחולו גם על הישובים שייקבעו בצו.

ניסן סלומינסקי: צבי ביקש להוסיף לסעיף 1 להגדרות.

ניסן סלומינסקי: להוסיף תאגידים חקלאיים שרוב פעילותם באזור.

חיים כץ: סטס, תצביע ונפיל את זה.

סטס מיסז'ניקוב: אני לא אעלה את זה להצבעה.

אבשלום וילן: בישובי גוש קטיף יש תאגיד חקלאי.

בועז סופר: אני לא מוכן לדון בזה, אני לא בר סמכא לדון בזה.

סטס מיסז'ניקוב: אני לא מבין, אתם נהנים מזה?

סטס מיסז'ניקוב: אתה רוצה שנצביע על ההסתייגויות?

ניסן סלומינסקי: לא.

סטס מיסז'ניקוב: אנחנו מצביעים על ההסתייגות של ג'ומס לסעיף 8א.

שגית אפיק: שאוצר המדינה יקצה את הסכום הנדרש למימון הוראת חוק זה בשנות התקציב 2007 ו-2008.

סטס מיסז'ניקוב: אני מבקש להצביע נגד כדי שהוא יעלה את זה למליאה, זה תקציבי.

אופיר פינס-פז: אורון ביקש?

סטס מיסז'ניקוב: כן, אבל זה תקציבי.

סטס מיסז'ניקוב: מי בעד ההסתייגות של חבר הכנסת חיים אורון?

סטס מיסז'ניקוב: הצבעה בעד – 4 נגד - רוב

סטס מיסז'ניקוב: תודה, ההסתייגות ירדה.

סטס מיסז'ניקוב: מי בעד אישור כל הצעת החוק - - -

שגית אפיק: סיוע לשדרות ולישובי הנגב המערבי (הוראת שעה), בתוספת ההגדרה המתוקנת של אזור קו עימות דרומי.

משה גפני: יש לי שאלה למר סופר לפני ההצבעה.

משה גפני: קודם נאמר שאם נכניס את שמות הישובים זה יפול בבג"צ.

משה גפני: אני שואל, מי ערב לנו, עכשיו כשזה הולך לחקיקת משנה, שר האוצר באישור ועדת הכספים, שזה לא ייפול?

בועז סופר: אנחנו אומרים שזה משיקולים ביטחוניים ואנחנו צריכים לנמק.

סטס מיסז'ניקוב: אנחנו עוברים להצבעה.

סטס מיסז'ניקוב: מי בעד אישור החוק בכפוף לסעיפים שהוקראו על ידי היועצת המשפטית.

סטס מיסז'ניקוב: הצבעה בעד - רוב נגד - אין

סטס מיסז'ניקוב: אושר.

סטס מיסז'ניקוב: הישיבה נעולה.